text: Kommune vil ikke bruge Ryanair
  21 maj 2015 kl. 10.19
  Kolding kommune vil ikke bruge Ryanair, når de skal sende medarbejdere på forretningsrejser. Selskabet har nemlig ikke en dansk overenskomst, og derfor forhindrer kommunens regler at bruge lavprisselskabet.
  
  Det irske flyselskab, Ryanair, har de seneste uger været en varm politisk kartoffel. I København har overborgmester Frank Jensen (S) forbudt de ansatte at bruge selskabet til arbejdsrelaterede rejser. Og nu siger også Kolding Kommune nej til billige billetter fra Ryanair.
  Kommunen har nemlig en generel regel, der gør, at de ikke må handle med firmaer, der ikke har en dansk overenskomst. Det har Ryanair ikke, og derfor er det et af de selskaber, som Kolding Kommune ikke ønsker at handle med.
  Du kan høre Koldings borgmester, Jørn Pedersen (V) forklare om baggrunden for boykottet her (varighed 0'53 sekunder):
  